钦定古今图书集成/历象汇编/庶征典/第095卷 > 《委勘通山秋灾记》李元震
## 钦定古今图书集成/历象汇编/庶征典/第095卷 > 《委勘通山秋灾记》李元震

余自六月十一日莅嘉鱼，即逢灾旱。越八日而“踏荒”

日。民心皇皇，聊生无计，幸上台轸恤谆挚，有加无已。
余急以十分请命，方沐俞允，忽又委勘秋灾，于役通
山力辞不能，敦迫益切，单骑减从，由八月四日漏尽，
“出县东门，十里至石并，十里至菉岭。回想六月间勘
灾至此，彼时民间望雨如渴，至今日而野色荒凉，风
景萧瑟，踌躇四顾，何益增人酸楚也。”十五里至舒桥，
午炊，民家望其民有菜色，急以糇粮。劳赉非效德翳
桑亦贻诮溱洧已。又十里由秦锺山至洪水铺，崎岖
而前，及嘉蒲接壤处，嘉鱼弹丸，无数百顷之阪，无千
馀烟之族，一交蒲界，而人稠居广，景象顿殊。截小路
三十里，有官廨，积尘冷甑，权宵于此。黎明起程，十六
里至官驿，旁有古寺，行人驻足。二十一里至丁泗桥。
饷午过桥，为咸宁界。复截小路二十五里，乘荫徒梁
间，绿叶参差，水声淙淙，徘徊久之。土人引道十五里
至马家桥。日暮，策马渡溪水，止宿。鸡鸣戒，途行二十
里，重山峻岭，鸟道纡回，人马疲病，徒步艰难。至白沙
铺，憩力停餐。十五里至分水岭，过岭为通山界。按通
邑仅六里，入境即一、二三之里，惟山口铺有泉水一
源，稍济一顷。过此以往，平芜如焦，灾民望予有日，扶
老携幼，齐拥马首，几不得前。十五里至西港，倚巨桥
栏眺望移时，离邑尚五里许，望见邑宰颜色。宰为吾
乡龚闻翁，翁爱民若子，洁己如冰，民咸德之。通邑无
城郭，下榻多宝寺。次日同闻翁。阅四、五、六之里，民间
拥道倍昨，而蓝缕之状，号泣之音，几不忍闻。见余两
人停马花桥，竭力绥慰，定数九分例，照十分蠲，民戴
邑侯，因戴予，噫：“此何事也，而敢有德色？予”不欲久劳
民。八之日急于整鞭，归途淋雨凄清，金风四起，黄花
满地，芦叶惊秋，耳闻目送，惟觉通山赤子依依聚泣
于马首间也。薄暮，宿白沙铺，九之日宿丁泗桥，十之
日入嘉鱼境，宿丰义里团。闻民间近弊在科旱费，随
路严稽，晨兴抵治。是役也，往返计八程，而两邑之颠
连困苦状，恐《监门图》犹有未尽绘者云。